Source: http://www.bihon.ro/campioana-a-mai-bifat-inca-doua-victorii/1489594
Timestamp: 2018-02-20 14:06:17+00:00

Document:
Campioana a mai bifat încă două victorii - BIHON
Campioana a mai bifat încă două victorii
la	21. decembrie 2014 19:26
Conform aşteptărilor, CSM Digi a înregistrat victorii la scoruri-fluviu în „dubla” cu Rapid, contând pentru etapa a 9-a, ultima din acest an, a Superligii Naţionale de polo pe apă.
Gazdele s-au impus cu 25-5, respectiv 24-7, după două meciuri fără istoric, în care au înscris practic de câte ori au dorit. Antrenorul campionilor, Dorin Costrăş a aliniat o formulă de echipă cu mulţi jucători de rezervă şi juniori. Chiar şi aşa, scorurile au luat proporţii în cele două partide, diferenţa de valoare dintre protagoniste fiind evidentă. Golgeterul Superligii, Tibi Negrean a fost din nou principalul marcator al gazdelor, cu un total de 11 goluri înscrise, secundat de Korolja, Cupic şi Dunca, cu câte opt goluri.
Conducerea CSM Digi a renunţat la cel de-al patrulea jucător străin din lot, Marko Avramovic, care s-a transferat la Ferencváros Budapesta, urmând să revină la echipa noastră în sezonul viitor. „Nu mai avea rost să-l păstrăm în lot, pentru că nu ar mai fi putut juca pentru noi în actuala ediţie a Superligii, fiind considerat al patrulea jucător străin, conform actualului regulament al federaţiei. Din toamnă însă, lucrurile se vor schimba şi Avramovic se va întoarce la noi”, a explicat Dorin Roşca, organizator de competiţii al CSM Digi.
Cea de-a doua echipă orădeană din Superligă, Crişul Lancetti a disputat la finele săptămânii trecute „dubla” cu Sportul Studenţesc Corona, disputată în devans pentru etapa a 10-a. Echipa oaspete s-a impus categoric, în mod logic, în ambele partide.
CSM Digi – Rapid Bucureşti 25-5 (2-2, 7-1, 6-1, 10-1) şi 24-7 (5-1, 7-2, 5-2, 7-2)
CSM Digi: D. Creţu, Furtoş – portari; R. Szabó 2+0, Negrean 6+5, Korolja 3+5, Alexa, Popoviciu 3+3, Freundlich 0+1, Cupic 4+4, A. Creţu 1+1, Dunca 5+3, B. Câmpianu 1+2, Kádár, Remeş. Antrenor: Dorin Costrăş
Rapid: Mexi, Dobre – portari; Dumitru 1+0, Pătraşcu, Mircea 1+2, Tănase, Costea 0+1, Buică 2+1, Fulea 0+1, Tem 1+0, Samson 0+2. Antrenor: Eduard Rusu
Arbitri: Adrian Alexandrescu, Petru Gepian (ambii din Oradea)
Crişul Lancetti Oradea – Sportul Studenţesc Corona Braşov 4-22 (2-4, 1-5, 0-7, 1-6) şi 4-29 (1-7, 0-4, 1-7, 2-11)
Crişul Lancetti: Maior, Gavriş – portari; Kováts 0+2, Corodeanu, Pinţiş, Gábor, I. Szabó 1+0, Drăghici, Gui, Pop, Sechei 1+0, Ant. Alexandrescu 1+2, Cr. Dobre 1+0, Alb, Mureşan, Terean, Gergely. Antrenor: Eugen Băjenaru
Sportul Studenţesc Corona: Ţic, Vochin – portari; Benic 1+6, Vl. Georgescu 1+3, Delas 3+1, C. Cotrău 2+4, Rădoi 3+2, Dragomirescu 0+2, Pandelea 5+4, Căt. Stan 1+0, Oanţă 1+2, Adr. Stan 1+3, Gospodinov 3+0, Moraru, Jerkovic 1+2. Antrenor: Aurelian Georgescu
Arbitri: Remus Oros, Petru Gepian (ambii din Oradea)
Taguri: crisul lancetti oradea, csm digi oradea, polo

References: CSM 
 CSM 
 CSM 

CSM 

CSM 
 csm